Modulul NFC poate tranforma telefonul intr-un portofel virtual – informatiile bancare sunt incarcate intr-o aplicatie securizata de plata cu telefonul, instalata pe smartphone. Prin apropierea telefonului de un POS, acesta din urma citeste informatia, cu acordul utilizatorului. De exemplu, daca ai un card Orange Money, poti face plati cu telefonul sau chiar cu un smartwatch Fitbit sau Garmin la orice terminal care accepta VISA, prin intermediul aplicatiei Orange Pay. Practic, tot ce trebuie sa faci este sa deschizi un cont Orange Money si sa soliciti un card de debit. Apoi descarci aplicatia Orange Pay pe telefonul Android (in curand va fi disponibila si aplicatia Apple Pay pentru telefoanele Apple), introduci detaliile cardului Orange Money si cam atat. Din acest moment, poti sa platesti cu portofelul tau electronic integrat in telefon sau in smartwatch.